text: P-kaos ved Horsens Sygehus
  13 januar 2011 kl. 16.34
  De 600 P-pladser ved Horsens Sygehus er kommet i undertal. Der er for mange biler og for få P-pladser.
  Også beboerne på nabovejene til sygehuset mærker problemet. Ofte må de kante sig ud af deres egen indkørsel, da besøgende til sygehuset vælger at parkere deres bil på vejene ved siden af sygehuset i stedet for på sygehusets P-plads. 
  Og de, der alligevel vælger at forsøge sig med en fantasifuld parkering på sygehusets P-plads, får ofte en bøde for at holde ulovligt parkeret.
  Inspireret af sygehusene i bl.a. Vejle og Esbjerg, har man lavet tegninger til et nyt P-hus, der skal løse P-problemerne. Desværre kniber det med at få fravristet Region Midtjylland pengene, så den tiltrængte løsning ligger uvist ude i fremtiden.
  Se mere om P-problemet i TV SYD i aften kl. 19.30.
  